Vrana (film)
<s>The Crow () je američki fantastično-akcioni film snimljen 1994. godine u režiji Alexa Proyasa, najpoznatiji po tragičnoj nesreći prilikom koje je na snimanju poginuo glavni glumac Brandon Lee.</s>

<s>Predstavlja adaptaciju istoimenog stripa Jamesa O'Barra.</s><s>Lee u filmu nastupa kao Eric Draven, detroitski rock muzičar koji je za vrijeme zloglasne Đavolje noći 30. oktobra bude ubijen od strane razbojnika prilikom neuspjelog pokušaja da djevojku zaštiti od silovanja.</s><s>Radnja prikazuje kako ga vrana oživi, odnosno kako se diže iz groba da bi se osvetio počiniteljima na čijem čelu je lokalni gangsterski vođa Top Dollar (čiji lik tumači Michael Wincott).</s>

<s>Do nesreće je došlo 31. marta 1993. godine, pred sam kraj snimanja u studiju u Sjevernoj Karolini.</s><s>Tada se snimala scena sa početka radnje, u kojoj je Dravenov lik gine od hica iz revolvera Smith & Wesson Model 29 koji ispaljuje razbojnik, čiji je lik glumio Michael Massee.</s><s>Pogreškom rekvizitera je umjesto manevarskog metka u revolver ubačen bojevi metak kalibra .44 Magnum, te je Massee ispalio hitac koji je pogodio Leeja u trbuh; on je nedugo potom preminuo u bolnici.</s><s>Producenti su nakon nekog vremena odlučili ipak dovršiti film; za nekoliko scena u kojima se pojavljuje Dravenov lik je korišten dubler, odnosno CGI kojim je na njegovo lice "nalijepljen" Leejev lik.</s>

<s>Iako je film prilikom premijere izazvao kontroverze, odnosno optužbe producenata da su komercijalno koristili tragediju, Vrana je dobila izuzetno povoljne kritike.</s><s>Pri tome se hvalila režija Alexa Proyasa, koja je vješto koristila kako rock soundtrack, tako i mračnu neo noir atmosferu, zbog koje se film uspoređivao s Burtonovim Batmanom i Blade Runnerom.</s><s>Komercijalni rezultati su bili solidni, a sa vremenom je dobio i svojevrsni kult status.</s>

<s>Godine 1998. je snimljen nastavak pod naslovom The Crow: City of Angels sa Vincentom Perezom u glavnoj ulozi, a nakon toga još dva direct-to-video nastavka.</s>

<s>Uloge 
Brandon Lee ...</s><s>Eric Draven/Vrana
Michael Wincott ...</s><s>Top Dollar
Ernie Hudson ...</s><s>Nar.</s><s>Albrecht
Rochelle Davis ...</s><s>Sarah
Bai Ling ...</s><s>Myca
David Patrick Kelly ...</s><s>T-Bird
Angel David ...</s><s>Skank
Jon Polito ...</s><s>Gideon
Tony Todd ...</s><s>Grange
Sofia Shinas ...</s><s>Shelly Webster
Michael Massee ...</s><s>Funboy
Laurence Mason ...</s><s>Tin-Tin
Anna Levine ...</s><s>Darla
Bill Raymond ...</s><s>Mickey
Marco Rodríguez ...</s><s>Torres</s>

<s>Izvori</s>

<s>Vanjske veze 
 
 
 
 
 
 The Crow (album) at MusicBrainz
 The Crow (score) at MusicBrainz</s>

<s>Američki filmovi
Filmovi fantastike
Akcije (filmovi)
Authority control 2</s>

